text: Efter fakkeltog gennem Ribe afleverede de unge nye teser til biskoppen
  12 oktober 2017 kl. 20.30
  Torsdag aften var der fakkeltog gennem Ribe by. Byen fejrer i disse dage 500-året for reformationen, og byens unge skulle efter fakkeltoget aflevere deres bud på nogle nye teser til biskoppen.
  I disse dage fejrer Ribe reformationen ved et stort folkemøde.
  Torsdag aften gik folkeskole- og efterskoleelever i fakkeloptog gennem byen, efter at de i løbet af aftenen havde formuleret deres bud på nogle nye teser, og det var dem, der skulle afleveres til biskoppen.
  Det er 500 år siden, Martin Luther slog sine 95 teser op på slotskirken i Wittenberg - og det er den historie, de i Ribe de kommende dage lægger sig i selen for at gøre relevant for nutiden.
  Ribe fejrer 500-året for reformationen med et fire dages kulturmarathon med foredrag, debat, musik og film. Programmet omfatter over 130 forskellige arrangementer.
  
  